Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 562

1. A szociális munka értékeinek és etikai szabályainak megfelelő munkavégzés A mentálhigiénés asszisztens munkája során: — tartsa tiszteletben kliense autonómiáját, személyiségi jogait, értékrendjét, döntéseit, — fogadja el és tartsa tiszteletben a sajátjáétól eltérő életstílussal, társadalmi háttérrel, tulajdonságokkal rendelkező klienseit, — ismerje fel egy-egy szubkultúra jellemzőit, sajátos értékrendjét, etikai szabályait, — megfelelő empátiával fogadja a hozzáfordulókat, vállalva a szakmai felelősséget, — ismerje fel és megfelelően kezelje előítéleteit, az esetleges szerep összeférhetetlenségeket, — ismerje fel a segítő kapcsolatban felmerülő problémáit és erről konzultáljon szupervizorával, — a szakmai titoktartás szabályai szerint kezelje a birtokába jutott információkat, — tartsa be szakmai illetékessége, kompetenciája határait.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes